CHANDA
ఐసిఐసిఐ బ్యాంకు ఎండి వేతనం రూ.7.85 కోట్లు!
ముంబయి, మే 27: ఐసిఐసిఐబ్యాంకు సిఇఒ చందా కొచ్చర్‌ జీతాన్ని బ్యాంకు యాజమాన్యం పెంచింది. 2016-17 సంవత్సరానికిగాను ఆమె 7.85కోట్లు జీతం కింద డ్రాచేసారు. అంతకుముందు ఏడాదితో పోలిస్తే 64శాతం పెరిగింది. 2017 మార్చితో ముగిసిన ఆర్ధిక సంవత్సరంలో ఆమె బేసిక్‌ జీతం 15శాతంపెరిగి 2.67 కోట్లకు చేరింది. బ్యాంకు వార్షిక నివేదికను అనుసరించి చూస్తే రోజువారిపద్ధతిలో ఆమెకు కంపనీ 2.18లక్షలుగా నిర్ణయించింది. పనితీరు బోనస్‌ కింద 2.2 కోట్లు ఆమె రాబట్టుకున్నారు.
ఆర్థికస్థాయి క్షీణించడంతో 2015-16 సంవత్సరానికి ప్రోత్సాహకాలు ఇవ్వలేదు. ఆమెకు కంపెనీ 4.79కోట్లు అంతకుముందు సంవత్సరంలో చెల్లించింది. ఆమె బేసిక్‌ వేతనం 2.32కోట్లుగా ఉంది. ఇతర భత్యాలు అన్నీ కలుపుకుంటే ఆమె ఇంటికి భారీ మొత్తం తీసుకెళ్లగలిగారు. అంతేకాకుండా బ్యాంకు పనితీరు సందర్భంగా ఆమె అవిరళకృషే ఇందుకుకీలకం. వసతిగృహం, గ్యాస్‌, విద్యుత్‌, నీరు, ఫర్నిచర్‌, క్లబ్‌ఫీ, గ్రూప్‌బీమా, కార్లు, టెలిఫోన్‌ఎల్‌టిసి పిఎఫ్‌ వంటివి ఇతర భత్యాలపరంగా ఉన్నాయి.
====